Hamdija Kapidžić

**Hamdija Kapidžić** (1904 – 1974), bio je bosanskohercegovački historičar, član ANU BiH.

Studij historije i geografije završio je na Filozofskom fakultetu u Beogradu 1928. Na istom fakultetu odbranio je doktorsku disertaciju pod naslovom: *Hercegovački ustanak 1882.* (1956). Radio je kao profesor na Visokoj sudačko-šerijatskoj školi, Drugoj muškoj gimnaziji te Višoj pedagoškoj školi u Sarajevu. Na Odsjeku za historiju Filozofskog fakulteta u Sarajevu radi od njegovog osnivanja 1950. Biran je 1957. za vanrednog, a 1962. za redovnog profesora na predmetu „Istorija naroda Jugoslavije u novom vijeku“.

Naučni interes usmjerio je na historiju Bosne i Hercegovine u novom vijeku. Referatima i izlaganjima učestvovao na većem broju naučnih skupova u zemlji i inostranstvu. Bio je plodan naučni radnik. Objavio je četiri knjige, osam knjiga građe, preko stotinu naučnih i stručnih priloga, prikaza i osvrta u stručnim i naučnim časopisima (Gajret, Godišnjak Društva istoričara Bosne i Hercegovine, Radovi Filozofskog fakulteta u Sarajevu, Glasnik Arhiva i Društva arhivskih radnika Bosne i Hercegovine, Istorijski zapisi i dr.).

Bio je predsjednik Odsjeka za historiju, predsjednik Društva historičara Bosne i Hercegovine, urednik Godišnjaka Društva historičara Bosne i Hercegovine, urednik Glasnika Arhiva i Društva arhivskih radnika BiH.

## Nagrade i priznanja 
Za svoj nastavni i naučni doprinos odlikovan je ordenima rada (drugog reda, sa crvenom zastavom, sa zlatnim vijencem). Dobitnik je i 27-julske nagrade i Šestoaprilske nagrade grada Sarajeva.

## Posebna izdanja 
* Hercegovački ustanak 1882. godine, Veselin Masleša, Sarajevo, 1958, str 358 (prijevod na njemački Graz, 1972; 2. izdanje, Sarajevo, 1973
* Bosna i Hercegovina za vrijeme austrougarske vladavine (1878-1918), Članci i rasprave, Svjetlost, Sarajevo, 1968, str. 397.
* Ali-paša Rizvanbegović i njegovo doba, ANU BiH - Filozofski fakultet Sarajevo, Sarajevo, 2001, str. 190.

## Zbirke izvora 
* “Zastava” o Bosni i Hercegovini, knj. I (1866-1870), Svjetlost, Sarajevo, 1953, str. 371.
* “Zastava” o Bosni i Hercegovini, knj. II (1871-1873), Svjetlost, Sarajevo, 1953, str. 361.
* “Zastava” o Bosni i Hercegovini, knj. III (1874-1876), Svjetlost, Sarajevo, 1954, str. 316. 
* “Zastava” o Bosni i Hercegovini, knj. IV (1876-1878), Svjetlost, Sarajevo, 1956, str. 354.
* Prilozi za istoriju Bosne i Hercegovine u XIX vijeku, Građa, Naučno društvo Bosne i Hercegovine, knj. I, Sarajevo, 1956, str. 150.
* Vojno-geografski opis Bosne pred Dubički rat od 1785. godine (sa: Hamdija Kreševljaković), Naučno društvo BiH, Građa, knj. 5, Sarajevo, 1957, str. 100.
* Agrarni odnosi u Bosni i Hercegovini 1878-1918, I, Građa, Arhiv BiH, Sarajevo, 1969, str. 192.
* Naučne ustanove u Bosni i Hercegovini za vrijeme austrougarske uprave (građa za proučavanje političkih, kulturnih i socijalno-ekonomskih pitanja iz prošlosti Bosne i Hercegovine, XIX i XX vijek), Arhiv BiH, tom VI, Sarajevo, 1973, str. 556.

## Reference 
## Literatura 
* Rade Petrović, “Hamdija Kapidžić, 30. I 1904. - 16. I 1974.”, Godišnjak Društva istoričara BiH, XX, 1972-1973, Sarajevo, 1974, 19-23.
* Iljas Hadžibegović, “Doprinos dr. Hamdije Kapidžića razvoju historijske nauke u Bosni i Hercegovini”, Radovi Filozofskog fakulteta, 12, Sarajevo, 2000, 187-194.
* Vera Katz, “Bibliografija radova Hamdije Kapidžića”, Godišnjak Društva istoričara BiH, XIX, 1971-1972, Sarajevo, 1973, 331-336.
* Rade Petrović, “Kapidžić, Hamdija”, Enciklopedija Jugoslavije, drugo izdanje, knj. 6, Zagreb, 1990, 670.
* Milorad Ekmečić, Kapidžić Hamdija, “Enciklopedija srpske istoriografije (Priredili Sima Ćirković i Rade Mihaljčić)”, Knowledge, Beograd 1997., 426-427
* Enver Redžić, “Hamdija Kapidžić – naučnik i pedagog”, ANU BiH, Sarajevo, 2003, 96.

Kategorija:Bosanskohercegovački historičari
Kategorija:Odsjek za historiju Filozofskog fakulteta u Sarajevu
Kategorija:Članovi ANUBiH
Kategorija:Biografije, Bileća
Kategorija:Rođeni 1904.
Kategorija:Umrli 1974.
Kategorija:Dobitnici Šestoaprilske nagrade
Kategorija:Nosioci Ordena rada
Kategorija:Jugoslavenski historičari